section_heading: Znamenitosti
paragraph_text: Kansas City je najpoznatiji po svojim fontanama (smatra se da je drugi grad u svijetu po broju fontana nakon Rima). Arhitekt George Kessler je u 19. st. grad uredio prema arhitektonskom pokretu nazvanom "lijepi grad". Grad ima pravokutnu strukturu ulica, mnogo parkova i širokih ulica s drvoredima (smatra se da je drugi grad u svijetu po dužini takvih ulica nakon Pariza). Najpoznatiji spomenik u gradu je Spomenik slobode s Nacionalnim muzejom 1. svj. rata sagrađen 1926. godine. Značajan je 317 m visok televizijski toranj KCTV. Najvažniji kulturni centar je Municipal Auditorium sa sportskom arenom, kazalištem i koncertnom dvoranom.